‘মন চুরি দেখেছেন এবার .. ডাকাতি’, শ্রাবন্তী

কলকাতা: সদ্য আইনগত বিবাহ বিচ্ছেদ হয়েছে টলিউডের জনপ্রিয় নায়িকার। নববর্ষ উপলক্ষে সোশ্যাল মিডিয়ায় সদ্য নায়িকা লিখেছেন, মন চুরি করা অনেক দেখেছেন, এবার সবার মনে ডাকাতি করতে … কি রেডি তো?
তিনি আর কেউ নন টলিউডের সুন্দরী বিতর্কিত নায়িকা শ্রাবন্তী চ্যাটার্জি। ইতিমধ্যেই তিনি ব্যক্তিগত জীবনে তিনবার বিবাহবিচ্ছেদ নিয়েছেন। কয়েকদিন আগেই আইনত বিবাহ বিচ্ছেদ নিলেন প্রাক্তন স্বামী রোশান সিংহের কাছ থেকে।

আরও পড়ুন:নাতি ইব্রাহিমের ছবি নিয়ে ঠাকুরমা শর্মিলার প্রতিক্রিয়া যাই হোক, ইব্রাহিম-পলক প্রেমচর্চা থামেনি

সোশ্যাল মিডিয়ায় শ্রাবন্তীর এমন হেঁয়ালি পোস্ট দেখে নেটিজেনরা অন্য কিছু ভেবে চমকে গিয়েছিলেন। যদিও এই পোস্টের সঙ্গে শ্রাবন্তী একটি ভিডিও পোস্ট করেছেন যেখানে রয়েছে একটি আইটেম সং। যেখানে পর্দায় লেখা ফুটে ওঠে, আসছে মন মাতাতে শ্রাবন্তী চ্যাটার্জী। গানের কথা অনেকটা এইরকম ‘… এ মনের সিন্দুকে ছোঁড়া কি বন্দুকের গুলি মারে কে? মাঝরাতে একা ঘরে ডাকাত পড়েছে…’।

ভিডিওর শুরুতেই হাতে একটি মাছ নিয়ে ঢুকতে দেখা যায় তারপর বন্দুক নিয়ে ঠুমকা লাগাতে দেখা যায় শ্রাবন্তীকে। অভিনেত্রী নিজেরেই পোস্ট আর এক টলি অভিনেত্রী নুসরাত এর স্বামী যশ দাশগুপ্তকে ট্যাগও করেছেন। আগামী ২৫ শে এপ্রিল আসছে যশ-নুসরাত এর নতুন ছবি ‘আড়ি’। এই ছবিতে মৌসুমী চট্টোপাধ্যায় কেও দেখা যাবে। এই ছবিতে আইটেম নম্বরে নেচেছেন শ্রাবন্তী চ্যাটার্জী। সেই গানটি আজ বুধবার মুক্তি পাবে। তারই এক ঝলক পোস্ট করেছেন শ্রাবন্তী।